Karl den XIIs gate

Karl den XIIs gate var ei gate i Vaterlandskvartalene i Oslo. Den het opprinnelig Store Vognmannsgade, og gikk fra Nygata til Elvegata ved Lilletorget. Dette er omtrent der Stenersgata går i dag, men litt nærmere Akerselva, altså der Oslo City og Oslo Spektrum ligger nå.

Gata fikk nytt navn i 1874 etter kong Karl den 12, som bodde i et hus på hjørnet av denne gata og Rødfyllgata under beleiringen av Akershus i 1716.

Hele gata med alle hus ble fjernet i forbindelse med byggingen av T-banen tidlig i 1960-årene.

 Referanser 

 Eksterne lenker 
 Flere bilder på Digitalt Museum

Kategori:Tidligere veier i Oslo
Kategori:Vaterland